डॉक सारांशित करण्यासाठी: सुशांतने बॉलीवूडमधील घराणेशाहीला कंटाळून आत्महत्या केली, असं कंगनाने यापूर्वी म्हटलं होतं. याप्रकरणी दिग्गज चित्रपट निर्माते, दिग्दर्शक आणि कलाकारांना कंगनाने लक्ष्य केलं होतं. 'मुंबई पोलिसांनी मला बोलावले होते, मात्र मनालीत असल्यामुळे जबाब रेकॉर्ड करण्यासाठी कुणाला तरी पाठवा,' अशी विनंती केल्याचं कंगनाने या मुलाखतीत म्हटलं आहे. 

सुशांत सिंह राजपूतच्या आत्महत्येनंतर कंगना तिच्या एका व्हीडिओमुळे वादाचा केंद्रबिंदू बनली होती. 

"सुशांत सिंह राजपूतच्या मृत्यूमुळे सर्वांनाच धक्का बसला आहे. कटकारस्थानं करण्यात पटाईत असलेले लोक ही बातमी वेगळ्या पद्धतीने चालवत आहेत. मानसिकदृष्ट्या कमकुवत असलेले, तणावात असलेले लोक अशा प्रकारे आत्महत्या करतात, असं सांगितलं जात आहे."

"ज्या मुलाने स्टॅनफोर्ड युनिव्हर्सिटीची स्कॉलरशिप मिळवली. जो रँक होल्डर आहे. तो मानसिकदृष्ट्या कसा काय कमकुवत असू शकतो? त्याचे मागचे काही सोशल मीडिया पोस्ट काढून पाहा, तो लोकांना अक्षरशः भीक मागत आहे. ही इंडस्ट्री मला का स्वीकारत नाही, असं तो म्हणत होता."

'काय पो छे' सारख्या चांगल्या सिनेमातून पदार्पण करणाऱ्या सुशांतला कोणताच पुरस्कार नाही मिळाला. छिछोरे, धोनी, केदारनाथ यांच्यासारख्या सिनेमांचं काहीच कौतुक नाही. गली बॉयसारख्या टुकार चित्रपटाला इतके अवॉर्ड मिळाले. आम्हाला तुमच्याकडून काहीच नको. तुमचे चित्रपट नको. पण आम्ही केलेल्या कामाचं कौतुक का केलं जात नाही?"

सुशांत सिंह राजपूतच्या मृत्यूनंतर अभिनेत्री कंगना रनौत हिने दिलेली ही प्रतिक्रिया. 

सुशांत 14 जूनला त्याच्या राहत्या घरी मृतावस्थेत आढळून आला. पोलिसांनी दिलेल्या माहितीनुसार, त्याने आत्महत्या केल्याचं प्राथमिक तपासात समोर आलं. या घटनेच्या दुसऱ्या दिवशी टीम कंगना रनौतने या इन्स्टाग्राम खात्यावरून हा व्हीडिओ इन्स्टाग्रामवर पोस्ट करण्यात आला होता.

कंगनाचा हा व्हीडिओ अपलोड होताच प्रचंड व्हायरल झाला. सुशांतच्या मृत्यूची कारणं जाणून घेण्यासाठी पोलिसांचा तपास सुरू आहे. पण कंगनाने त्याच्या मृत्यूसाठी बॉलीवूडमधल्या घराणेशाहीला जबाबदार धरलं आहे. 

यानंतर टीम कंगनाने आणखी एक व्हीडिओ अपलोड केला. यामध्ये सुशांतचा मृत्यू ही आत्महत्या नसून हत्या असल्याचं तिने म्हटलं आहे. मूव्ही माफियांनी सुशांतला सुनियोजित पद्धतीने मानसिकरीत्या दुर्बल बनवलं, असा आरोप करत काही बातम्यांची उदाहरणं तिने दिली. 

कंगना...\nडॉक सारख्याच भाषेत सारांश:
सुशांत सिंह राजपूत याच्या आत्महत्येसंदर्भात केलेले आरोप सिद्ध झाले नाहीत तर पद्मश्री पुरस्कार परत करेन, असं वक्तव्य केल्याने अभिनेत्री कंगना रानौत पुन्हा एकदा चर्चेत आली आहे.  रिपब्लिक टीव्ही ला दिलेल्या मुलाखतीत कंगनानं हे वक्तव्यं केलं आहे.